CELEX: 32020R2079
Language: da
Date: 2020-12-08 00:00:00
Title: Kommissionens gennemførelsesforordning (EU) 2020/2079 af 8. december 2020 om godkendelse af en ændring af produktspecifikationen for en registreret geografisk betegnelse for spiritus (Münchener Kümmel)

15.12.2020   
               
               
                  DA
               
               
                  Den Europæiske Unions Tidende
               
               
                  L 423/1
               
            
         KOMMISSIONENS GENNEMFØRELSESFORORDNING (EU) 2020/2079
         af 8. december 2020
         om godkendelse af en ændring af produktspecifikationen for en registreret geografisk betegnelse for spiritus (Münchener Kümmel)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/787 af 17. april 2019 om definition, beskrivelse, præsentation og mærkning af spiritus, brugen af betegnelser for spiritus i præsentation og mærkning af andre fødevarer, beskyttelse af geografiske betegnelser for spiritus, brugen af landbrugsethanol og landbrugsdestillater i alkoholholdige drikkevarer samt om ophævelse af forordning (EF) nr. 110/2008 (1), særlig artikel 30, stk. 2, og
         ud fra følgende betragtninger:
         
                     (1)
                  
                  
                     Kommissionen har i overensstemmelse med artikel 21 sammenholdt med artikel 17, stk. 5, i Europa-Parlamentets og Rådets forordning (EF) nr. 110/2008 (2) behandlet Tysklands ansøgning af 28. september 2017 om godkendelse af en ændring af den tekniske dokumentation for den geografiske betegnelse »Münchener Kümmel«, der er beskyttet i henhold til forordning (EF) nr. 110/2008. Den pågældende ændring omfatter en ændring af betegnelsen »Münchener Kümmel« til »Münchener Kümmel«/»Münchner Kümmel«.
                  
               
                     (2)
                  
                  
                     Forordning (EU) 2019/787, som erstatter forordning (EF) nr. 110/2008, trådte i kraft den 25. maj 2019. I overensstemmelse med artikel 49, stk. 1, i nævnte forordning ophæves kapitel III i forordning (EF) nr. 110/2008 vedrørende geografiske betegnelser med virkning fra den 8. juni 2019. I henhold til artikel 22, stk. 2, i forordning (EU) 2019/787 anses teknisk dokumentation indgivet som led i ansøgninger før den 8. juni 2019 i henhold til forordning (EF) nr. 110/2008 for at være produktspecifikationer.
                  
               
                     (3)
                  
                  
                     Efter at have konkluderet, at ansøgningen er i overensstemmelse med forordning (EF) nr. 110/2008, har Kommissionen i henhold til artikel 17, stk. 6, i nævnte forordning offentliggjort ansøgningen om ændring i Den Europæiske Unions Tidende (3) i overensstemmelse med artikel 50, stk. 4, første afsnit, i forordning (EU) 2019/787.
                  
               
                     (4)
                  
                  
                     Da Kommissionen ikke har modtaget indsigelser, jf. artikel 27, stk. 1, i forordning (EU) 2019/787, skal ændringen af produktspecifikationen godkendes i henhold til artikel 30, stk. 2, i nævnte forordning, der finder tilsvarende anvendelse på ændringerne i produktspecifikationen —
                  
               VEDTAGET DENNE FORORDNING:
         
            Artikel 1
            Den ændring af produktspecifikationen for betegnelsen »Münchener Kümmel«, der er offentliggjort i Den Europæiske Unions Tidende, godkendes.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Denne forordning er bindende i alle enkeltheder og gælder umiddelbart i hver medlemsstat.
         
         
            Udfærdiget i Bruxelles, den 8. december 2020.
            
               
                  På Kommissionens vegne
               
               
                  For formanden
               
               Janusz WOJCIECHOWSKI
               
                  Medlem af Kommissionen
               
            
         
         
            (1)  EUT L 130 af 17.5.2019, s. 1.
         
            (2)  Europa-Parlamentets og Rådets forordning (EF) nr. 110/2008 af 15. januar 2008 om definition, betegnelse, præsentation og mærkning af samt beskyttelse af geografiske betegnelser for spiritus og om ophævelse af Rådets forordning (EØF) nr. 1576/89 (EUT L 39 af 13.2.2008, s. 16).
         
            (3)  EUT C 254 af 3.8.2020, s. 21.